cyanic-selkie/wikianc huggingface dataset:
Manyerizm
Ədəbiyyat və musiqidə
Manyerizm termini həm də XIV əsrdə Fransada yayılmış olduqca qaranlıq və mübahisəsiz kompleks polifonik musiqiyə aid edilir. Həmin düvr müasir musiqişünaslıqda daha çox ars subtilior adlandırılır.
Teatr sənətində
Pol Kastano "The Early Commedia dell'Arte (1550–1621): The Mannerist Context" adlı əsərində Manyerizmin müasir peşəkar teatra təsirini müzakirə edir. Kastano Manyerizm lüğətini tipləşdirmə, genişləndirmə və "comici dell'arte"nin "effetto meraviglioso"su üçün istifadə edərək Manyerizm teatrı formasını izah edən ilk araşdırmaçı olmuşdur. Əhəmiyyətli dərəcədə ikonoqrafik olan araşdırmada kommedia təsvirləri çəkən və ya çap edən sənətkarların faktiki olaraq manyerizm stilində çalışan emalatxanalarda yetişmələrinə dair sübutlar təqdim edilir.
Corco Vazari
Corco Vazari incəsənət və ayrı-ayrı kolleqaları haqqında fikirlərini "Məşhur rəssamlar, heykəltəraşlar və memarların həyatı" adlı əsərində ifadə etmişdir: o, inanır ki, rəsmdə mükəmməllik zəriflik, ixtiraçılıq zənginliyi (invenzione), virtuoz texnika vasitəsiylə ifadə etmə bacarığı (maniera), həmçinin yekun işin öyrənilmiş olmasını tələb edir, bütün bunlar rəssamın intellektini və sifarişçinin hissiyyatlığını göstərir.
Rəssam artıq yalnız yerli Müqəddəs Luka gildiyasına üzv olmur, həm də, məhkəmədə alimlər, şairlər, humanistlərlə birlikdə yer tutaraq eleqantlıq və mürəkkəbliyin qəbul edilməsinə kömək edirdi. Vazarinin himayədarları olan Mediçilərin ailə gerbi sanki sənətkarın öz gerbi kimi onun portretinin yuxarısında yerləşir. Vazarinin "Məşhur rəssamlar, heykəltəraşlar və memarların həyatı" nümunəvi taxta yonma nüsxəsi ingilis dilli cəmiyyətdə Yakovian adlandırılmışdır. Orada Mikelancelonun Mediçi türbəsinin yuxarı ucalan xəttləri və təməlində yerləşən çılpaq satirlər ilə "anti-memarlıq" memarlıq xəttlərinə ilhamlandırmasından bəhs edilir. Kiçik çərçivədə bu ekstravaqantdır: qısacası Manyerizmdir.
Covanni Paolo Lomaçço
Həmin dövrlərin digər ədəbiyyat fiqurlarından biri Covanni Paolo Lomaçço biri praktiki, digəri metafiziki olan iki mühüm əsər yazmışdır və bu əsərlər manyerist sənətkarların özünə və incəsənətə münasibətini anlamağa kömək etmişdir. Onun "Trattato dell'arte della pittura, scoltura et architettura" (Milan, 1584) adlı əsəri İntibahın Antik incəsənətdən mənimsədiyi, Manyerizmin ondan götürərək inkişaf etdirdiyi müasir decorun nəzəriyyələrinə bələdçidir. Lomaççonun XVI əsrin sonlarına aid xarakterik formal və akademik ripləşdirilmiş sistematik estetika kodifikasiyası interyerlərin funksiyaları, divar rəsmləri və heykəl dekorlarının onlara uyğunlaşdırılmasını qeyd edir. Adətən kobud və qəriə olan ikonoqrafiya Manyerizm üçün daha çox diqqətə çatan element hesab edilir. Onun daha az praktiki və daha çox metafiziki olan "Idea del tempio della pittura" (İdeal rəssamlıq məbədi, Milan, 1590) əsərində insan təbiətinin "dörd temperament"i nəzəriyyəsinə uyğun olaraq individuallığın bədii ixtirada oynadığı yol şərh edilir.
Neo-Manyerizm
Sənətşünas Cerri Saltz qeyd edir ki, Neo-Manyerizm "həyatı incəsənət dünyasından sıxışdıran" bir neçə klişedən biridir. Onun fikrincə Neo-Manyerizm akademist müəllimləri tərəfindən "axmaq, təqlidi və adi olmaqla qorxudulmuş" tələbələrin işləridir.
Mamadou Mbodj
Pape Mamadou Mbodj (d. 12 mart 1993, Dakar) — hazırda Bakının Neftçi klubunda mərkəz müdafiəçisi mövqeyində çıxış edən seneqallı futbolçu.
Klub karyerası
Mbodj Seneqalın paytaxtı Dakar şəhərində anadan olub. 2014-cü ilə qədər ölkəsində Dakar Sakr klubunda çıxış edib. Dakar Sakrın heyətində çıxış edərkən 2013-cü ildə Fransızdilli ölkələr Oyunlarında iştirak üçün Seneqalın 20 yaşlılardan ibarət millisinə dəvət olundu və bu turnirin bürünc mükafatçısı oldu.
2014-15 mövsümündə Belqrad təmsilçisi Srvena Zvezdaya transfer olunsada, həmin mövqedəki oyunçuların çoxluğu səbəbindən forma şansı tapmadı və digər serbiya klubu Napredaka icarəyə verildi. 4 oktyabr 2014-cü il tarixində Napredakın heyətində Serbiya Super Liqasında - Spartak Subotiçaya qarşı matçda debüt etdi.
2016-18-ci illər sezonunda Litvanın Jalgiris klubunda çıxış edən Mbodj, 8 dekabr 2018-ci ildən etibarən Bakının Neftçi klubunda çıxış edir.
Mbodj ölkəsinin 20 və 23 yaşlılardan ibarət milli yığma komandalarında çıxış edib.
Atlantik treskası
thumb|300px|right Atlantik treskası — Treskalar fəsiləsinə daxil olan balıq növü. Bədəninin uzunluğu 1,8 m təşkil edir. Sənayedə isə 40-80 sm, yaşı 3—10 il olan balıqlardan istifadə edilir. Bel üzgəclərinin sayı 3-dür. Belinin rəngi zeytuni-yaşıldan qonura qədər çalır. Qarqı ağdır. Burnu ətlidir. Arealı Atlantik okeanın mülayim enliklərində üzürlər. Arktika, Ağ dəniz və Baltik dənizi hövzəsində müxtəlif yarımnövlər əmələ gətirir.
Biologiya
Treskalar əsasən şelf sularından tutmuş açıq dənizə qədər yayılırlar. Onların həyat dövrü Atlantik okeanın axınları ilə bağlıdır.
Təsərrüfat əhəmiyyəti
thumb|300 px|left|Atlantik treskasının ümumdünya ovu 1950—2010 illər Treskalar sənaye əhəmiyyətli balıqlardır. Olduqca yağlı balıqlardır. 1992-ci ildə Kanadada treskaların azalması ilə əlaqədar onun ovuna qadağa qoymuşdur.
İncəsənətdə
Murmanskın mərkəzi meydanında treskalara abidə qoyulmuşdur.
Məryəm Qafar-zadə
Məryəm Fikrət qızı Qafar-zadə (1980, Bakı) — Azərbaycan Respublikası Mədəniyyət Nazirliyinin mətbuat xidmətinin rəhbəri.
Həyatı
Məryəm Qafar-zadə 11 iyun 1980-cı ildə Bakıda anadan olub.
2006-cı ildən etibarən dövlət qulluğunda çalışır. İxtisasca həkim-bioloqdur.
2009-2017 illərdə Fransanın Strasburq şəhərində Avropa Şurasında layihə rəhbəri vəzifəsində çalışıb, mədəni irs, gənclər siyasəti, təhsil, səhiyyə (pasient hüquqlarının qorunması), sosial bərabərlik (əlillərin hüquqlarının qorunması) və idman (idmana dair beynəlxalq konvesiyalarının monitorinqi) mövzularında müxtəlif beynəlxalq layihələri idarə edib. 80-dən artıq beynəlxalq seminar və konfransda çıxış edən Məryəm Qafar-zadə Avropa Birliyi və Avropa Şurasının “İdmanda gender bərabərliyi” və “Uşaqların zorakılıqdan qorunması” mövzularında müştərək layihələrin spikeri və məruzəçisidir. 2019-cu ildə Avropa Şurasının Anti-Dopinq Konvensiyasına Uyğunluq Komitəsinin rəhbəri vəzifəsinə seçilib.
24 avqust 2020-ci il tarixində Azərbaycan Respublikası Mədəniyyət Nazirliyinin mətbuat xidmətinin rəhbəri təyin edilib və hazırda bu vəzifəni icra edir. Son təyinatadək Azərbaycan Respublikası Gənclər və İdman Nazirliyinin Strateji planlaşdırma və beynəlxalq standartların tətbiqi sektorunun müdiri vəzifəsində çalışıb.
AMEA Molekulyar Biologiya və Biotexnologiyalar İnstitutunun dissertantıdır. 25 dərc olunmuş elmi məqalənin müəllifidir.
Azərbaycan Dövlət Bədən Tərbiyəsi və İdman Akademiyasının Elmi-Tədqiqat Laboratoriyasının elmi işçisidir.
Azərbaycan Basketbol Federasiyasının İcraiyyə Komitəsinin üzvüdür.
Fransız, ingilis, rus və türk dillərini mükəmməl bilir.
Ailəsi
Məryəm Qafar-zadə ailəlidir və bir övladı var.
Lalə Əfəndiyeva
Lalə Məhəmməd qızı Əfəndiyeva — Azərbaycan alimi, AMEA akad. Yusif Məmmədəliyev adına Neft-Kimya Prosesləri İnstitutunun "Maye fazada oksidləşmə" laboratoriyası müdiri, Təhsil Şöbəsinin müdiri, kimya üzrə elmləri doktoru, dosent.
Həyatı
Əfəndiyeva Lalə Məhəmməd qızı 21 oktyabr 1974-cü ildə Bakı şəhərində ziyalı ailəsində anadan olmuşdur. 1981-1991-ci illərdə orta ümumtəhsil məktəbdə təhsil almışdır.
1991-ci ildə Məhəmməd Əmin Rəsulzadə adına Bakı Dövlət Universitetinin kimya fakültəsinə daxil olub, 1996-cı ildə kimyaçı-müəllim ixtisası üzrə həmin universiteti bitirmişdir.
1996-1997-ci illərdə “Təravət” İB-də, 1997-1998-ci illərdə “M&Y. Kristal LTD” MM-də KŞ rəisi vəzifəsində çalışmışdır. 2006-cı ildə AMEA akaddemik Yusif Məmmədəliyev adına Neft-Kimya Prosesləri İnstitutunda kimyaçı kimi işə başlamışdır. 2010-cu ildə elmi işçi, 2012-ci ildən böyük elmi işçi vəzifəsini icra edən, 2014-cü ildən isə aparıcı elmi işçi vəzifəsində çalışmışdır.
Elmi fəaliyyəti
L.M.Əfəndiyeva 2012-ci ildə “Beşnüvəli Co, Ni komplekslərinin iştirakı ilə sintetik neft turşularının alınması prosesinin işlənib hazırlanması” mövzusunda “Neft kimyası” və “Kimyəvi kinetika və kataliz” ixtisasları üzrə dissertasiya işini müdafiə etmiş, 2013-cü ildə  kimya üzrə fəlsəfə doktoru elmi dərəcəsini  və 2016-cı ildə dosent elmi adını almışdır.
2017-ci ildə “Azərbaycan neftləri əsasında sintetik oksi-, neft turşularının, onların efirlərinin, metal və azot-saxlayan törəmələrinin alınması və tədqiqi” mövzusunda “Neft kimyası” ixtisası üzrə doktorluq dissertasiyasını müdafiə edərək, Azərbaycan Respublikasının Prezidenti yanında Ali Attestasiya Komissiyasının 18.05.2018-ci il tarixli qərarı ilə L.M. Əfəndiyevaya kimya üzrə elmlər doktoru elmi dərəcəsi verilmişdir. 20.12.2017-ci ildən “Maye fazada oksidləşmə” laboratoriyasının müdiri vəzifəsində çalışır. Eyni zamanda, həmin ildən NKPİ-nin Təhsil Şöbəsinin müdiri vəzifəsini icra edən təyin olunmuşdur.
Elmi nailiyyəti
L.M.Əfəndiyevanın əsas elmi istiqamətini neft-kimya prosesləri üçün perspektivli katalizatorların (metalsaxlayan çoxnüvəli, nanostrukturlaşmış komplekslər, qrafen və onun modifikasiya olunmuş formaları, keçid metalların asetilasetonatları və onların difenilhidrazinlə kompleksləri) iştirakı ilə neft karbohidrogenlərinin maye fazada aerob oksidləşməsindən yüksək çıxımla sintetik neft- və oksiturşuların, onlar əsasında təkmilləşdirilmiş üsulla mürəkkəb efirlərin alınması və tədqiqi təşkil edir. Eyni zamanda, sintez edilmiş sintetik oksi- və neft turşuları qarışığı əsasında yüksək effektli korroziya inhibitorları və konservasiya mayelərinin alınması istiqamətində də elmi-tədqiqat işləri aparılmışdır. L.M.Əfəndiyeva tərəfindən Azərbaycanın sənaye neftləri qarışığından alınan dizel distillatı əsasında oksigenli komponentlərə malik ekoloji əlverişli dizel yanacağının alınması sahəsində də tədqiqatlar aparılmış və müsbət nəticələr əldə edilmişdir.
Elmi tədqiqatları
Apardığı işlərin nəticələri 137 elmi əsərdə, o cümlədən 4 monoqrafiya, 72 məqalə, 60 tezisdə və patentdə öz əksini tapmışdır. L.M.Əfəndiyeva Beynəlxalq və respublika konfranslarında elmi məruzələrlə dəfələrlə çıxış etmişdir.
2011-ci ildə “Azərikimya” İstehsalat Birliyi və Azərbaycan Milli Elmlər Akademiyası akademik Y.H. Məmmədəliyev adına Neft-Kimya Prosesləri İnstitutunun birgə təşkil etdiyi Azərbaycanın Neft Çıxarma, Neft Emalı və Neft Kimyası sənayelərinin aktual problemlərinə həsr olunmuş Azərbaycanın Gənc Kimyaçılarının Respublika Elmi konfransında – I yerə, 2012-ci ildə “Gənc Alimlərin II Respublika İnnovativ İdeya Yarmarkası” çərçivəsində keçirilmiş Gənc alimlərin Elmi konfransında II yerə layiq görülmüşdür.
Pedaqoji fəaliyyəti
L.M.Əfəndiyeva elmi fəaliyyətlə yanaşı, pedoqoji fəaliyyətlə də məşğul olur və 2017-ci ildən AMEA NKPİ-nin magistratura şöbəsində “Neft kimyası”, “Nanomateriallar kimyası” və “Ətraf mühit kimyası” ixtisasları üzrə təhsil alan tələbələrə dərs deyir.
Təltif və mükafatları
2019-cu ildə Azərbaycanda kimya elminin inkişafındakı xidmətlərini nəzərə alaraq və “Elm günü” ilə əlaqədar Azərbaycan Milli Elmlər Akademiyası Kimya Elmləri Bölməsinin Fəxri Fərmanı ilə təltif edilmişdir.
Fred Kilqur
Fred Kilqur — Amerikalı kitabxanaçı,
Təfriş şəhristanı
Təfriş şəhristanı — İranın Mərkəzi ostanının şəhristanlarından biridir. Şəhristanın inzibati mərkəzi Təfriş şəhəridir. 2006-cı il əhalinin siyahıya alınmasına əsasən, şəhristanın əhalisi 46,680 nəfər və 14,313 ailədən ibarət idi.
Lüksemburq bağı
Lüksemburq bağı (Fransızca: jardin du Luxembourg) — Parisin 6-cı bölgəsindəki müxtəlif üslublu bağlar toplusudur. 200px|thumb|right|Medici fəvvarəsi 1612-ci ildə Médici ailəsinin üzvü olan Marie de Médicinin hakimiyyəti dövründə salınan bağ, Paris tələbələriin, gəzintiyə çıxanların üstünlük veridikləri məkanlardandır.
Tarixi
350px|thumb|right|Lüksemburq bağının mənzərəsi, solda Lüksemburq Sarayı 1611-ci ildə Marie de Medici doğma Florensiyadakı Pitti Sarayının oxşarını tikdirmək qərarı verdi. Bu gün kiçik Lüksemburq Sarayı olaraq bilinən Lüksemburq Otelinin binasını aldı və yeni sarayın tikintisinə başlandı. Salomon de Brosseyə sarayın və bu günə qədər qalmış olan fəvvarənin tikintisini tapşırdı. 1612-ci ildə 2000 ədəd ağac əkməkdən əlavə bir çox insanı, xüsusən Tomasso Francini, uşaqlıq Florensiyasının üslubunda bir bağ qurmağı tapşırdı.
Orijinal bağ 8 hektar idi, lakin 1630-cu ildə Marie de Medici ətraf əraziləri də alaraq ərazini 30 hektara çatdırdı. Böyüdülmüş ərazinin idarəsi yeni fransız bağçılıq mədəniyyətinin əsasını qoyanlardan biri olan Jak Boyceoya verildi. Bağçanın dairəvi mərkəzində fəvvarə olan səkkizbucaqlı bir hovuz da inşa edildi. Növbəti monarxlar bağçaya məhəl qoymadılar. 1780-ci ildə, XVIII Louis bağın şərq tərəfini satdı. 1865-ci ildə Parisdə aparılan yenidənqurma işləri zamanı bağ ərazisinin daha 15 hektarı ləğv edildi. Bundan əlavə, yeni bulvarların salınması Medici fəvvarəsinin yerini də dəyişdirdi və yenidən tikilməsinə səbəb oldu.
Siçanlar
Siçanlar (Muridae) — gəmiricilər dəstəsinə aid məməli heyvan fəsiləsi.
Keks
thumb|250px|Albalı keksı
Keks — şirin un məmulatı. Adətən üzüm, qoz və müxtəlif giləmeyvələrlə bişirilir.
Tarixi
İlk keks reseptlərinə qədim Roma yazılarında rast gəlmək olar. O dövrün mətbəxində kekslar çovdar unu istifadə etməklə üzüm və qozla bişirilirdi.
Keks sözü orta əsrlərdə "meyvə" və "piroq" sözlərinin birləşməsindən yaranmışdır (Fructus, kechel). XV-ci əsrin sonlarında şəkər istehsalının inkişafı ilə əlaqədar keks müxtəlif ölkələrin mətbəxində yayılmağa başladı.
Qəribə adam (film, 1979)
Məzmun
Burada çox mühüm mənəvi məsələlərə toxunulmuşdur: insan, onun mənəvi təmizliyi, öz ləyaqəti uğrunda mübarizəsi.
Filmdə pulun hakim olduğu bir ölkədə təmiz adamın ağır taleyindən danışılır.
Gənc vəkil Əhmədə (Qriqore Qriqoriu) doğruluğuna, təmizliyinə görə "Qəribə Adam" ləqəbi verilir. Pulun hakim kəsildiyi, rüşvətxorluğun geniş yayıldığı, əşya azarının epidemiya xarakteri daşıdığı cəmiyyətdə ağır sınaqlara düçar olan, beləliklə də sarsılıb ruh düşkünlüyünə qapılan Əhməd həyata inamı itirir. Bəlkə də səhv etdiyini, yanıldığını düşünən vəkil natəmiz adamlar cərgəsinə qoşulur. Lakin bu yad mühitə uyğunlaşmağa, mənəvi saflığına, təmizliyinə axıradək xəyanət etməyə, vicdanının səsini susdurmağa Əhmədin gücü çatmır. Çünki o, təbiətən başqa adamdır.
Belə sarsıntılar keçirdiyi bir vaxtda fəhlə Səlim (Q.Səlimov) Əhmədin köməyinə gəlir, onu xilas edir. Əhməd Səlimin və onun dostlarının namuslu, vicdanlı olduqlarını, saf hisslərlə yaşadıqlarını görür, yenidən xeyirxah insanların sırasına qayıdır.
Film haqqında
Film aktrisa Tanilə Əhmərovanın kinoda ilk işidir.
Film aktyor Əliqulu Səmədovun kinoda ilk işidir.
Film Türkiyə yazıçısı Nazim Hikmətin eyniadlı əsərinin motivləri əsasında yaradılmışdır.
Film Mərkəzi televiziyanın (Moskva) sifarişi ilə çəkilmişdir.
Film 2-ci kateqoriyaya layiq görülmuşdur.
Al-qırmızı
Al-qırmızı — qeyri-spektral rənglər qrupundan biri. Onun üçün təbii standart rəng bənövşəyi rəngdir, bu rəng, mavi (ya da bənövşəyi) rəngin qırmızı ilə qarışdırılması ilə əldə edilə bilər.
Kolorimetriyada, bənövşəyi rəng mavi və ya tünd qırmızı ilə qarışdırmaqla əldə edilən bir sıra rəngə aiddir.
Həsənçobanlı
Həsənçobanlı — Azərbaycan Respublikasının Ağdam rayonunun inzibati ərazi vahidində kənd.
Xomeyn şəhristanı
Xomeyn şəhristanı — İranın Mərkəzi ostanının şəhristanlarından biridir. Şəhristanın inzibati mərkəzi Xomeyn şəhəridir. 2006-cı il əhalinin siyahıya alınmasına əsasən, şəhristanın əhalisi 108,840 nəfər və 29,888 ailədən ibarət idi.
Hacıməmmədli (Ağdam)
Hacıməmmədli — Azərbaycan Respublikasının Ağdam rayonunun Əfətli kənd inzibati ərazi dairəsində kənd, düzənlik ərazidə yerləşir.
Toponomiyası
Ağdam rayonunun Əfətli inzibati ərazi vahidində, “Yaşayış məntəqəsi kəbirli tayfasının ulubabalı qoluna mənsub hacıməmmədli tirəsinin Ağburun adlı yerdə məskunlaşması nəticəsində yaranmışdır. Tirənin tam adı hacıməhəmmədhüseynli olmuşdur ki, bu da “Hacı Məmməd Hüseynin nəslindən olanlar, hacıməmmədlilər” mənasındadır
Oykonim
Oykonim Hacı dini titul bildirən termindən, Məmməd şəxs adından və -li mənsubluq bildirən şəkilçidən yaranmışdır. Hacı dini anlamlı sözdür. Qədim dini mərkəz olan Məkkəni ziyarət edən adam Hacı adlanır. Bu sözə “Kitabi-Dədə Qorqud” dastanında da rast gəlinir. Məsələn: “Ol Məkkəyə sağ varsa, əsən gəlsə, sidqi bütün Hacı görkli”. Hacı sözü alınma söz olmasına baxmayaraq, Azərbaycan onomastik sistemində geniş yayılmışdır. Məsələn: Hacı, Hacıağa, Hacıbala, Hacıməmməd, Hacısəməd, Hacıhüseyn və s. şəxs adları; Hacılar (Bərdə r-nu), Hacıalılar (Gədəbəy r-nu), Hacıağalar (Quba r-nu), Hacıbəbir (Sabiradad r-nu), Hacıqədirli (Ağsu r-nu), Hacıələkbərli (Gədəbəy r-nu), Hacıqurbanoba (Xaçmaz r-nu), Hacıağabəyli (Göyçay r-nu), Hacıqurbanoba (Xaçmaz r-nu) və s. toponimlər hacı sözünün iştirakı ilə yaranmışdır. Məmməd şəxs adı isə İslam dininin banisi Mühəmmədin ərəbcə adının qısaldılmış forması olub, “bəyənilən, xoşagələn” mənasını verir. Cəlilabad rayonunda Hacıməmmədli, Xaçmaz rayonunda isə Hacıməmmədoba adlı kənd var.
Yves Saint Laurent (marka)
Yves Saint Laurent (YSL), həmçinin Saint Laurent (2012-ci ildən), 1961-ci ildə İv Sen Loran və tərəfdaşı Pierr Berje tərəfindən qurulan Paris yüksək moda evidir. 1999-cu ildən moda evi Gucci qrupuna məxsusdur, o da öz növbəsində Kering holdinqinə məxsusdur. Kolleksiyanın hazırkı dizayneri Entoni Vaccarellodur. Yves Saint Laurent moda evində bir sıra əfsanəvi əşyalar istehsal edib: "Mondrian" don, Le Smoking qadın smokinləri, safari gödəkçələri və şəffaf paltarlar. “Vogue” jurnalı yazır ki, Yves Saint Laurent 1960-1970-ci illərdə kişi və qadın, yüksək və alçaq, klassik və avanqardın yenilikçi kombinasiyası ilə moda dünyasını alt-üst etdi: “Qadınlara şalvarlı kostyumları geyindirən, hərbi formanı və milli geyimləri gündəlikdə istifadə edən və hazır dizayner geyimlərini kütləyə çatdırdı məhz o olmuşdur”. Modelyerin özünün dediyinə görə, müasir qadının qarderobunu o yaradıb.
Tarixi
1963-cü ildə Berje YSL üçün ətirlər yaratmaq üçün Charles of the Ritz ilə müqavilə imzalarır və iki il sonra Lanvin-Charles of the Ritz Robinsonun 80%-ni bir milyon dollara satın alır. 1960-cı illərdə Yves Saint Laurent aktrisalar Klaudiya Kardinale, Sofi Loren və Katrin Denöv üçün səhnə geyimləri hazırlayırdı.
1966-cı ildə Yves Saint Laurent Rive Gauche adlı hazır geyim xəttini istifadəyə verir. Elə həmin il yaranan androqin moda trendindən ilhamlanaraq, Saint Laurent kişi üslubunda olan qadın kolleksiyası hazırlayır və qadınlar üçün ilk smokin — Le Smokingi yaradır. Bir il sonra o, tanınmış safari-gödəkçəsini təqdim edir. Sen Loran moda nümayişlərində Afrikalı və Asiyalı modellərindən istifadə edən ilk dizayner olmuşdur.
1971-2002-ci illərdə evin direktoru baronessa Yelena de Lüdinqhauzen olub.
1971-ci ildə Yves Saint Laurent qadınlar üçün Rive Gauche ətirini təqdim etdi. Elə həmin il Sen Loran kişi odekolonu "Homme"-un reklam kampaniyasında çılpaq çəkilir. 1972-ci ildə Berje və Sen Loran, Lanvin-Charles of the Ritzi qrupuna sahib olmuş və YSL ətir markasını özündə saxlamış Squibbdən 1,1 milyon dollara öz geyim xəttini aldılar. 30 ildən artıqdır YSL üçün bəzək əşyaları və papaqlar hazırlayan Lulu de la Falez moda evinə qoşulur.
1973-cü ildən moda evi yeni illik silsilə təqdimatlardan istifadə etməyə başladı: ikisi yüksək moda (yanvar və iyul aylarında) və ikisi hazır geyim üçün (aprel və oktyabr aylarında). Berje günəş eynəklərindən tutmuş çimərlik dəsmallarına və qələmlərə qədər hər şeyə Yves Saint Laurent lisenziyalarını aktiv şəkildə paylamağa başladı. 1977-ci ildə ev "Yves Saint Laurentə aludə olanlar üçün — Opium" şüarı ilə "Opium" adlı qadın ətiri buraxdı. Adına və reklam kampaniyasına görə etirazlara baxmayaraq, ətir böyük uğur qazandı.
Yves Saint Laurent 1986-cı ildə moda evinin parfümeriya biznesinə sahib olan Charles of the Ritz şirkətini 630 milyon dollara aldı. Bir il sonra YSL Charles of the Ritzin bir sıra məşhur ətirlərini 150 milyon dollara Revlona satdı. 1989-cu ildə ev Paris birjasına səhmlər yerləşdirdi və 500 milyon dollar dəyərində qiymətləndirildi.
1993-cü ildə YSL parfümeriya bölməsi ilə birlikdə 650 milyon dollarlıq səhm qarşılığında Elf Sanofi parfümeriya-əczaçılıq şirkətinə satıldı. Sen Loran və Berje geyim xətlərinə nəzarəti saxladılar. 1998-ci ildə Saint Laurent Rive Gauche xətti ilə məşğul olmağı buraxdı, qadın və kişi kolleksiyaları üçün müvafiq olaraq Albera Elbaza və Edi Slimanı işə götürdü.
1999-cu ildə YSL evi Tom Ford üçün hazır geyim kolleksiyaları yaratmağa dəvət edən Gucci qrupu tərəfindən alındı. 2002-ci ildə İv Sen Loran özünün son kolleksiyasını təqdim etdi və kutyur xəttini bağladı.
2004-cü ildə Tom Ford getdikdən sonra hazır geyim xəttini Stefano Pilati götürdü. Onun üslubu Fordun açıq-saçıq cinsi obrazından daha çox, fransız üslubu idi. 2008-ci ildə evin qurucusu Sen Loran vəfat etdi.
2011-2013-cü illərdə YSL prezidenti və baş icraçı direktoru vəzifəsində Pol Denöv çalışıb. Onun dövründə 2012-ci ilin fevralında Edi Sliman yaradıcı direktor vəzifəsindəki Pilatini əvəz edərək evə qayıtdı. 2012-ci ilin iyun ayında o, hazır geyim xəttinin adını Saint Laurent Paris olaraq dəyişdirdi, kosmetika xəttinin və şirkətin öz adı olduğu kimi qaldı. Pol Denöv dövründə YSL yenidən gəlir əldə etməyə başladı.
2016-cı ildə kreativ direktor vəzifəsindəki Edi Sliman Versusun dizayneri Entoni Vakkarelo ilə əvəz olundu.
2020-ci ilin iyun ayında YSL Rozeanne Parkı (məşhur Koreya qrupunu Blackpink-in üzvü) brendin ilk qlobal səfiri elan etdi. Bundan əlavə, qız brendin payız kampaniyasında çəkildi.
2021-ci ilin sentyabrında şirkət 2022-ci ildən etibarən kolleksiyalarında təbii xəzdən istifadə etməyəcəyini açıqladı.
Mirzə Müslüm Qüdsi
Mirzə Müslüm Qüdsi və yaxud Qüdsi İrəvani (1752, İrəvan — 1808, İrəvan) — XVIII əsr Azərbaycan şairi. Mirzə Məhəmməd Müslüm Qüdsi təxəlüssü ilə yazıb yaratmışdır. O, İrəvan xanlığının münşisi (katibi) olub.
Həyatı
Mirzə Məhəmməd Müslüm 1752-ci ildə İrəvan şəhərində anadan olub. O, İrəvan xanının sarayında xidmət edib. Orada Mirzə Məhəmməd xanın katibi (münşisi) olub. O, 1808-ci ildə İrəvan şəhərində vəfat edib.
Yaradıcılığı
Mirzə Məhəmməd Müslüm Qüdsi təxəlüssü ilə yazıb yaratmışdır. Buna görə o, Mirzə Müslüm Qüdsi adı ilə tanınır. Hələlik elm aləminə onun bir "Divan"ı məlumdur. Bu divan 2814 şifrəsi altında Hacı Məhəmməd Naxçıvani adına Təbriz Milli Kitabxanasında qorunub saxlanılır. Mirzə Müslüm Qüdsinin "Divan"ı haqqında məlumatı Azərbaycan Respublikasının İranda keçmiş səfiri Eynulla Mədətli əldə etmişdir. Mədətli bu kəşfi barədə Azərbaycan Milli Elmlər Akademiyasının Əlyazmalar institutunu məlumatlandırmışdır. Bir müddətdən sonra şərqşünas Şəmsi Pənahlı Təbriz Milli Kitabxanasında Qüdsinin "Divanı"nı tədqiq etmişdir. Ş.Pənahlı Qüdsi İrəvaninin "Divan"ı barədə monoqrafiya yazmışdır.
Qüdsinin "Divan"ında farsca, türkcə və ərəbcə şeirlər var. Bu əsərlər içərisində farsca yazılmış "Tousife-İrəvan" ("İrəvanın vəsfi") məsnəvisi xüsusi əhəmiyyət kəsb edir. Əziz Dövlətabadi Qüdsinin "Divan"ı barədə bu sözləri yazır: "Qüdsi divanının bir nüsxəsi 2814 nömrəsi altında Hacı Məhəmməd Naxçıvaninin "Şadrəvan" kitabxanasında saxlanılır. 23 x16 ölçüdə olan divan 350 səhifədən ibarətdir və hər səhifədə 18 beyt vardır. Burada Rəsuli-Əkrəm, dövrün əmir və vəzirlərinin tərifi, tarixi hadisə və faciələrə, böyüklərin vəfatına aid madeyi-tarixlər, fars, türk, ərəbcə məsnəvilər, qəzəllər yer almışdır. Bu məsnəvidə Çuxursəd, Qırxbulaq, Xan bazarı, Dərəbağı, Xan məscidi, Göyçə yaylağı kimi İrəvan mahallarının, məhəllələrinin və tarixi yerlərinin bir çoxunun adı çəkilir. "
İsalar
İsalar — Azərbaycan Respublikasının Ağdam rayonunun Əfətli kənd inzibati ərazi dairəsində kənd.
Qarabağ düzündədir. Kənd isalar nəslinə mənsub ailələr tərəfindən məskunlaşdığı üçün belə adlandırılmışdır.
Polis Akademiyası 3 (film, 1986)
Polis Akademiyası 2: Geri təlimə — 1986-cı ildə kriminal komediya janrında Cerri Paris tərəfindən çəkilən ABŞ filmidir.
Məzmun
Bir əyalətdə iki Polis Akademiyasının gərəksiz olduğunu düşünən Vali Neilson, məktəblərdən birinin təhsilə davam edəcəyini bildirir və Komandir Lassardın hər biri fərqli şəxsiyyətlərə sahib olan polis namizədləri ilə Komandir Mauserin qaydalara bağlı, güclü dənizçiləri arasında gülməli bir mübarizə başlayır...
Sözcü
Sözcü — Türkiyə qəzeti. Qəzet 27 iyun 2007-ci ildə İstanbulda qurulmuşdur. Metin Yılmaz ilk baş redaktoru olmuşdur. Ümumiyyətlə hökuməti tənqid edən yazılarıyla tanınan qəzet, Türkiyədə xüsusilə Atatürkçü kəslər tərəfindən oxunmaqdadır. 7 noyabr 2016 tarixində, Türkiyə daxilində Azadlıq, Sabah və Posta qəzetlərindən sonra ən çox tiraja sahib olan qəzetdir.2007-ci ilin iyun ayında, daha əvvəl Doğan Yayın Holding tərəfindən yayımlanan Gözcü qəzetinin bağlanılmasından sonra (2007-ci ilin aprel ayı) ad haqqlarının alınması ilə çapa başlandı.
Tarixi
2007-ci ildə yayımına başlayan Sözcü, ilk günlərində 60 min ədəd qəzet satdı. Qəzet, 2008-ci ilin sentyabr ayında ortalama 150.000 tiraj keçdi və 2010-cu ilin dekabr ayında ortalama 210.000 tiraja çatdı. 2011-ci ildə Sözcü, ən çox oxunan ilk 10 qəzetin reytinq siyahısında 5-ci sırada durdu. 2012-ci isə 303.358 tiraj edən Sabah qəzetini, 328.030 tirajla keçmiş və Türkiyənin ən yüksək tiraja sahib 4 qəzetindən biri olmuşdur. 2014-ci ildə isə 402.870 tiraj ilə Zaman qəzetini keçəndən sonra Türkiyənin ən çox tiraja sahib olan 2-ci qəzeti olmuşdur. 8 May 2016 tarixindən etibarən gündəlik 288.649 nüsxədə Hürriyet, Sabah və Posta qəzetlərindən sonra Türkiyənin dördüncü ən böyük gündəlik qəzetdir.
Facebook kəsintisi (2021)
thumb| Kəsinti zamanı Facebook-un ana səhifəsi.|400x400px 4 oktyabr 2021-ci il UTC saatıyla 15:39-da Facebook sosial şəbəkəsi və onun törəmə şirkətləri Messenger, Instagram, WhatsApp, Mapillary və Oculus yeddi saatdan çox müddət ərzində bütün dünyada əlçatmaz oldu. Kəsinti həmçinin "Facebook ilə giriş et" özəlliyini istifadə etməyə çalışan şəxslərin də 3-cü tərəf saytlara girişini əngəllədi.
Kəsinti əsnasında bir çox istifadəçi Twitter, Discord ve Telegram-a axın etdi və bu platformaların serverlərində fasilələrə yol açdı. Problemin DNS və IP adresləri arasındakı əlaqədən qaynaqlandığı bildirildi. Təxminən saat 20:50-də Sərhəd Keçid Protokolu (BGP) yönləndirməsi bərpa olundu və 21:05-də DNS xidmətlərinə giriş mümkün oldu. 1 saatdan artıq müddətdən sonra Facebook, Instagram və WhatsApp-a giriş tədricən mümkün oldu. 22:50-də isə problem tamamilə aradan qaldırıldı.
Səbəbləri
thumb|400x400px|4 oktyabr 2021-ci ildə qlobal kəsinti zamanı Facebook xidmətlərinin trafik həcmi (Kentik-dən data) Təhlükəsizlik mütəxəssisləri kəsintinin Sərhəd Keçid Protokolu tərəfindən Facebookun DNS serverlərinin yerləşdiyi IP ünvanı prefikslərinini gerilətməsi səbəbi ilə yarandığını və bununla da istifadəçilərin əlaqəli domenlərə əlçatanlığını və xidmətlərdən istifadəsini mümkünsüz etdiyini açıqladılar. Təsirlər qlobal hal aldı; Məsələn, İsveçrə İnternet xidmət təminatçısı Init7, Sərhəd Keçid Protokolunda dəyişiklik edildikdən sonra Facebook serverlərinə yönələn internet trafikində böyük bir azalma qeyd etdi.
Oktyabrın 5-də Facebook-un mühəndis qrupu kəsilmənin səbəbini izah edən bir bloq yazısı yayımladı. Texniki xidmət zamanı qlobal internet onurğa sistemi qabiliyyətini dəyərləndirmək üçün bir əmr istifadə olundu və bu əmr yanlışlıqla Facebook-un bütün data mərkəzlərinin əlaqəsini kəsdi. Facebook-un DNS serverləri ayrı bir şəbəkədə işləyərkən, Facebook-un data mərkəzlərinə qoşula bilmədikləri təqdirdə BGP marşrutlarının geri çəkilmək üçün tərtib olunmuşdur ki, bu da internetin qalan hissəsinin Facebook-a qoşulmasını qeyri -mümkün etdi.
Facebook, bir qrupun Santa Klara, Kaliforniya data mərkəzindəki server kompüterləri vasitəsi ilə sıfırlamasından sonra tədricən geri döndü. Təxminən saat 22:45 UTC-də Facebook və əlaqəli xidmətlər yenidən istifadəyə açıq vəziyyətə gətirildi. Şəbəkə kəsilmələrini izləyən Downdetector saytı bugünə qədər bir hadisə üçün ən böyük nəticə olan 10 milyondan artıq problem hesabatı dərc etdi.
Təsirləri
Kəsinti Facebook-un daxili kommunikasiyalarına, işçələrin xarici e-poçt göndərmə və almasında, şirkət rəhbərliyi ilə əlaqədə və Google Sənədlər və Zoom xidmətlərində identifikasiya baxımından əngəllər yaratdı. New York Times, işçilərin təhlükəsizlik nişanları ilə binalara və konfrans salonlarına girə bilmədiklərini bildirdi. Məşhur təhlükəsizlik tədqiqatçısı Stiv Gibson "gündəlik BGP yeniləmələri yanlış oldu və bu istifadəçilərə uzaqdan girişi əngəllədi" deyə açıqlama etdi və problemi həll etmək üçün serverlərə fiziki giriş icazəsi olan şəxslərin kəsintidən yaranmış problemdən dolayı giriş üçün icazə idenfikasiyasından keçə bilmədiyini bildirdi.
Google Public DNS xidməti də kəsinti nəticəsində yavaşladı. Gmail, TikTok və Snapchat istifadəçiləri də yavaşlamalar yaşadı. CNBC, kəsintinin 2008-dən bu yana Facebook-un yaşadığı ən bərbad vəziyyət kimi qiymətləndirdi. Kəsintinin yaşandığı gün şirkətin səhmləri %5-ə yaxın düşdü ve Facebook-un CEO-su Mark Zukerberqin sərvəti 6 milyard dollardan çox azaldı. Fortune və Snopes tərəfindən hazırlanan bir hesabata görə, Facebook reklam gəlirlərindən ən az 60 milyon dollar itirdi.
Kəsintinin əsas təsir gücü inkişaf etməkdə olan ölkələrdə ünsiyyət, işgüzar və humanitar fəaliyyətlərdə hiss olundu.
Reaksiyalar
Facebookun Texnologiya üzrə Baş Direktoru Mike Schroepfer kəsinti bir neçə saata qədər uzandıqdan sonra üzr mesajı paylaşdı və "komandalar mümkün qədər çevik bir şəkildə problemi həll və bərpa etmək üçün çalışırlar" deyə açıqladı.
ABŞ Nümayəndələr Palatasında çalışan konqres üzvü Aleksandriya Okasio-Kortez kəsinti ilə bağlı tvit atdı və insanlardan Twitter-də dəlil əsaslı paylaşımlar etməyi xahiş etdi və Facebook-un nüfuzu ilə saxta xəbərlərlə bağlı lağ etdi. Twitter, Reddit və alt-texnologiya platformaları Parler və Gettr-də rəsmi Twitter hesablarında kəsintini lağa qoyan tvitlər yerləşdirdi.
Həm Twitter, həm də Telegram-dakı istifadəçilər normal olaraq Facebook xidmətlərindən istifadə edən insanların bu xidmətlərə yönəlməsindən dolayı bu proqramların fəaliyyətində müəyyən gecikmələr yaşandığını bildirdilər.
Bəzi media orqanları Frances Haugenin dediklərinin kəsilmə ilə üst-üstə düşdüyünə bu iki hadisənin bir-biri ilə əlaqəsi olmasa da diqqət çəkdilər.
Anna Polina
Anna Polina — Rusiya-Fransa pornoaktrisası və fotomodeli.
Elnur Hidayətoğlu
Elnur Hidayətoğlu — televiziya müxbiri.
Həyatı
1983-cü ildə Beyləqan rayonunun Şərq qəsəbəsində anadan olub.
Hazırda APA TV-də çalışır.
Xondab şəhristanı
Xondab şəhristanı — İranın Mərkəzi ostanının şəhristanlarından biridir. Şəhristanın inzibati mərkəzi Xondab şəhəridir. 2006-cı il əhalinin siyahıya alınmasına əsasən, şəhristanın əhalisi 59,112 nəfər və 15,075 ailədən ibarət idi.
Təbriz Əliyev
Təbriz Tofiq oğlu Əliyev (20 avqust 2001; Qax, Azərbaycan — 19 oktyabr 2020; Ağdərə, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Təbriz Əliyev 2001-ci il avqustun 20-də Qax şəhərində anadan olub. Subay idi.
Hərbi xidməti
Təbriz Əliyev 2019-cu ildən Azərbaycan Silahlı Qüvvələrinin sıralarında müddətli həqiqi hərbi xidmətdə idi.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Təbriz Əliyev ölümündən sonra "Vətən uğrunda" medalı ilə təltif edildi.
STEPI
STEPI — Koreya Elm və Texnologiya Siyasəti İnstitutu
Tarixi
STEPI Koreya Qabaqcıl Elm vəTexnologiya İnstitutunun (KAIST) filialı olaraq Elm və Texnologiya Siyasəti Mərkəzi (CSTP) kimi yaradılmışdır. Dr. Jongwook Lee CSTP-nin 1-ci prezidenti olmuşdur. 1993-cü ilin martında CSTP Elm və Texnologiya Siyasəti İnstitutu (STEPI) adlandırıldı. 1999-cu ilin yanvar ayında "Dövlət elmi-tədqiqat institutlarının yaradılması, fəaliyyəti və təşviqi haqqında qanun"a əsasən STEPİ-nin İqtisadiyyat və Sosial Elmlər üzrə Milli Tədqiqat Şurasının nəzdində elmi-tədqiqat institute kimi yenidən qurulması təsdiqləndi. Milli tədqiqat və inkişaf layihələrinin planlaşdırılması, qiymətləndirilməsi və idarə edilməsinin əsas funksiyaları, eləcə də sənaye və texnologiya siyasətinin tədqiqat funksiyası da STEPI-yə verildi. 2002-ciilin aprel ayında STEPI-nin nəzdində Yeni Texnologiyaların İqtisadi Təhlili Mərkəzi fəaliyyətə başlamışdır. 2005-ci ildə STPEI-nin strukturu İqtisadiyyat və Sosial Elmlər üzrə Milli Tədqiqat Şurasından İqtisadiyyat üzrə MilliTədqiqat Şurasına uyğun dəyişdirildi. Dövlət elmi-tədqiqat institutlarının yaradılması, fəaliyyəti və idarə edilməsi haqqında (31 may 2005-ci il tarixinə) yenidən işlənmiş qanuna əsasən Humanitar və Sosial Elmlər də onun strukturuna daxil edildi. 2008-ci ildə STEPI çərçivəsində Gələcəyin Elmi və Texnologiyası Strateji Mərkəzi, Yeni İnkişaf Aləti Tədqiqat Mərkəzi və Qlobal Siyasət Araşdırmaları Mərkəzi fəaliyyətə başlamışdır.
Struktur
Hazırda STEPI-yə professor, xanım Mi Ock Mun rəhbərlik edir. İdarəetmə strukturuna vitse-prezident, Tədqiqat üzrə Məsləhət Komitəsi və Baş Müfəttiş daxildir. Bundan əlavə, STEPI-nin nəzdində tədqiqat və inkişaf Proqramlarının Qiymətləndirilməsi Mərkəzi və Koreya Kosmik Siyasət Araşdırmaları Mərkəzi fəaliyyət göstərir. STEPI-nin təşkilati strukturuna Strateji Planlaşdırma, İdarəetmə, Tədqiqat və İnkişaf üzrə Strateji Araşdırmalar, İnnovativ İnkişaf üzrə Strateji Araşdırmalar şöbələri və Elm vəTexnologiyalar üzrə İnsan Resursları Mərkəzi daxildir.
Fəaliyyət
STEPI elm və texnologiya siyasəti üzrə ixtisaslaşmış dövlət tərəfindən maliyyələşdirilən tədqiqat institutudur.1987-ci ildə yarandığı gündən etibarən STEPI onilliklər boyu davamlı şəkildə inkişaf etdirilən geniş elmi-tədqiqat və inkişaf imkanlarına əsaslanaraq, elm və texnologiya fəaliyyətləri ilə bağlı müxtəlif social və iqtisadi məsələlərdə ölkə üçün texniki təcrübənin təmin edilməsində mühüm rol oynamışdır. Biliklərin idarə edilməsi və hökumət və sənayelərlə fəal qarşılıqlı əlaqəsi sayəsində STEPI Koreyanın milli rəqabət qabiliyyətini, xüsusən də elm və texnologiyada inkişaf üçün səylərini sərf etmişdir. STEPI-nin fəaliyyəti ilk növbədə siyasətlərin praktiki tətbiqi, tədqiqat və inkişaf, sənaye iqtisadiyyatı, regional və qlobal məsələlərdə aparıcı innovasiyalara əsaslanmaqla rəqəmsal transformasiya, biosağlamlıq, iqlim dəyişikliyi, həyatın qorunması və digər sahələri əhatə edir. STEPI-nin vizyonu elm və texnologiyaya əsaslanan milli innovasiya siyasəti üzrə Qlobal Tədqiqat İnstitutuna çevrilməkdir. Təşkilatın devizi "Daha yaxşı elm və texnologiya- Daha yaxşı həyat"dır. Təşkilatın idarəetmə prinsipləri ettibarlılq, orijinallıq və praktiklikdir.
Orta və uzunmüddətli inkişaf məqsədləri
1. Problemin həlli • Qanunvericilik və milli innovasiya sistemi • Müəssisələr vasitəsilə local artım • Elm və texnologiya üzrə diplomatik strategiyanın innovasiyası/yayılması 2. Gələcək inkişaf • Gələcək yeni texnologiya və sənaye innovasiyası • Gələcək istedad artımına təkan verilməsi 3. Konvergensiya üzrə əməkdaşlıq • Strateji planlaşdırma sisteminin təkmilləşdirilməsi • Qlobal mübadilə və əməkdaşlığın sistemləşdirilməsi 4. Öyrənmənin təşkili • Səmərəli yayılma və təşviq • Daxili və xarici mühitə cavab olaraq idarəetmə innovasiyası
Nəşrlər
• Tədqiqat hesabatı • Siyasət xülasəsi • ETİ siyasətinin icmalı • STEPI Insight
Beynəlxalqəməkdaşlıq
Elm və texnologiya sahəsində artan səriştə və innovativ imkanlar Koreyanın inkişafının hərəkətverici qüvvəsi hesab olunur. Koreyanın dünya səviyyəli elm, texnologiya və innovasiya (ETİ) rəqabət qabiliyyəti hazırda inkişaf etməkdə olan ölkələr üçün nümunə rolunu oynayır. Sözügedən ölkələrlə İnkişafa Rəsmi Yardım (ODA) K-İnnovasiya Tərəfdaşlıq proqramı məhz STEPİ-nin vasitəçiliyi ilə həyata keçirilir. 2014-cü ildə Efiopiyadan başlayaraq 12 ölkə 2020-ci ilə qədər son yeddi il ərzində siyasət məsləhətləşmələri, təlimlər və şəbəkələşmə layihələrindən faydalanmışdır.2014-cü ildən 2021-ci ilə qədər Efiopiya, Ekvador, Ekvador, Peru, Azərbaycan, Şrilanla, Kamboca, Uqanda, Tunis, Vyetnam, İnodeniziya və Laosda da beynəlxalq əməkdaşlıq şəbəkəsinin genişləndirilməsinə, habelə ETİ siyasəti ilə bağlı məsləhətləşmələr, o cümlədən bacarıqların artırılmasına dair 16 layihə icra edilmişdir. Cənubi Qafqaz regionunda, hətta MDB dövlətləri içərisində Azərbaycan yeganə ölkədir ki, Koreya Respublikasının bu imkanlarından faydalana bilmişdir. 2018, 2019 və 2020-ci illərdə həyata keçirilmiş 2 layihə çərçivəsində ETİ siyasətinin İnkişafı və Azərbaycanda ETİ Parklarının İdarəetmə və İstismarı (2018-ci il) və Azərbaycanda texnologiyaların transferi və kommersiyalaşdırılması (2019–2020-ci illər) sahəsində Koreya təcrübəsinin mənimsənilməsi, o cümlədən startap və biznes inkubasiya və test və sertfikatlaşdırma üzrə bacarıqlarının artırılmasına yönəlmiş 10 — a qədər təlim təşkil edilmişdir. Azərbaycanı təmsil edən müvafiq qurumları özü üçün etibarlı tərəfdaş kimi qəbul edən STEPI gələcəkdə də bu əməkdaşlığı davam etdirmək niyyətindədir və bu istiqamətdə konkret yeni layihə təklifləri hazırlanmışdır. STEPI-nin baş elmi işçisi Dr. Wangdong Kim və AMEA-nın doktorantı Bünyamin Seyidov təfəfindən hazırlanmış yeni layihə təklifi Azərbaycanda texnoparkların istismar proqramı üzrə bacarıqların artırılmasını ehtiva edir.
Balacaxanım Hüseynova
Balacaxanım Əbdül qızı Hüseynova — Azərbaycan alimi, AMEA akad. Yusif Məmmədəliyev adına Neft-Kimya Prosesləri İnstitutunun "Neftlərin tədqiqi və yağların alınma texnologiyası" laboratoriyasının Baş elmi işçisi, Kimya üzrə elmlər doktoru.
Həyatı
Hüseynova Balacaxanım Əbdül qızı 1941-ci ildə Bakı şəhərində anadan olmuşdur. 161 saylı Bakı orta təhsil məktəbində oxumuşdur. 1965-ci ildə Azərbaycan Dövlət Universitetinin kimya fakültəsini bitirdikdən sonra təyinatla Bakı Yeni Neftayırma zavodunun “Zavod göstəricilərinin tədqiqi” laboratoriyasına mühəndis vəzifəsinə göndərilmişdir.
1967-ci ilin noyabr ayında, istehsalatdan ayrılmaq şərtilə, HüseynovaB.Ə. Azərbaycan SSR EA-ın Y.H.Məmmədəliyev adına NKPİ nəzdində “Neft kimyası və sintezi” ixtisası üzrə aspiranturaya daxil olub və 1970-ci ildə aspiranturanı bitirdikdən sonra kiçik elmi işçi vəzifəsinə təyin edilib.
1974-cü ilin fevralında B.Ə.Hüseynova “Neft kimyası və sintezi” ixtisası üzrə “Bakı neftlərinin C7-C9 turşularının quruluş və tərkibinin öyrənilməsi” mövzusu üzrə namizədlik dissertasiyasını müdafiə edib və kimya elmləri namizədi alimlik dərəcəsini alıb. 1981-ci ildə müsabiqə yolu ilə böyük elmi işçi vəzifəsinə təyin edilib. 1995-ci ildə baş elmi işçi elmi adını alıb.
Elmi fəaliyyəti
2002-ci ildən etibarən B.Ə.Hüseynova aparıcı elmi işçi vəzifəsində çalışıb. İşlədiyi müddət ərzində “Azneft” IB və “Azərneftyağ” neft emalı zavodu ilə bağlanan təsərrüfat müqavilələrinin iş icraçısıdır. 2006-cı ildə o, “Azərneftyağ” neft emalı zavodu ilə bağlanmış təsərrüfat müqaviləsi üzrə turş qudronun regenera¬siyası texnoloji reqlamentini tərtib etmişdir. 2007-ci illərdə B.Ə.Hüseynova çox illik tədqiqatlarını ümumiləşdirərək, “Azərbaycan neftlərinin heteroatomlu komponentləri” adlı dissertasiya müdafiə edib və Azərbaycan Respublikasının Prezidenti yanında Ali Attestasiya Komissiyası tərəfindən kimya elmləri doktoru alimlik dərəcəsinə layiq görülüb. 2011-ci ildən baş elmi işçi vəzifəsində çalışır. Yeni karbohidrogen strukturlarında mikroelementlərin, o cümlədən insan səhhəti üçün ekoloji zərərli sayılan ağır metalların və Cd elementinin paylanmasını öyrənib. Neftdən ayrılmış təbii fenol və azot birləşmələrinin sürtkü yağlarına antioksidant əlavə kimi sintetik ionol əvəzinə istifadə edərək oksidləşməyə davamlı daha ucuz başa gələn yağ kompozisiyalarının hazırlanmasını patentləşdirib. Perspektiv yataq neftlərinin komponentlərinin bioloji aktivliklərinin öyrənilməsi sahəsində tədqiqatlar aparıb.
Elmi nailiyyəti
B.Ə.Hüseynova işlədiyi “Neftlərin tədqiqi, yağların texnologiyası” laboratoriyasında Neft kimyası və neft emalı sənayesinin mühüm problemlərindən olan neft və neft məhsullarının səmərəli istifadəsi və neftin dərin emalı istiqamətində Azərbaycanın yeni yataq neftlərinin komponent tərkibinin, azotlu, turş xassəli oksigenli, yüksək molekullu heteroatomlu – asfalt-qatran birləşmələrinin quruluşunun və mikroelementlərin paylanma qanunauyğunluqlarının öyrənilməsi sahəsində elmi tədqiqat işlərini aparır. Azərbaycan neftlərinin digər region neftləri ilə oxşar və fərqli cəhətlərini müəyyənləşdirir, alınmış nəticələri ümumiləşdirir, yeni nəzəri və texniki müddəaların işlənməsi və hazırlanmasına kömək edir.
Elmi tədqiqatları
B.Ə.Hüseynova tərəfindən aparılan tədqiqatlar “Əsrin müqaviləsi” adlanan saziş üzrə işlənən perspektiv dəniz yataqları Azəri, Çıraq, Günəşli və Şahdəniz kondensatının kimyəvi tərkibinin öyrə¬nilməsinə həsr edilib və habelə o, Abşeron nefti yatağı və Bulla-dəniz kondensat yatağının yeni istismar olunan müxtəlif quyu məhsullarında heteroatomlu birləşmələrin tədqiqi ilə məşğuldur.
100-dən artıq elmi əsəri, o cümlədən 2 patenti, 1 monoqrafiyası və 1 ali məktəb dərs vəsaitinin müəllifidir.
Mənbə
Neft-Kimya Prosesləri İnstitutunun alimləri: bioqrafik portret, elmə və təhsilə töhfələr. “Müəllim” nəşriyyatı. Bakı 2019. s.185-186.
Smit adası (Hudzon körfəzi)
Smit adası (Smith Island) — Kanada Arktik arxipelaqının bir hissəsidir. Adada hazırda yaşayış yoxdur (2012).
Coğrafiya
Ada Hudzon boğazının şimal-şərq hissəsində, Unqava yarımadasının sahilindən cəmi iki kilometr qərbdə (Kvebek əyaləti) yerləşir. Kvebekə yaxın olmasına baxmayaraq, ada inzibati cəhətdən Nunavut ərazisinə aiddir. Əvvəllər adada Keyp-Smit kəndi var idi, Kanadanın müasir ingilisdilli xəritələrində bu kənd, eləcə də materikdəki qonşu Akulivik kəndi artıq yoxdur.
Adanın sahəsi 131 km², sahil xəttinin uzunluğu 90 km-dir.
Tarix
Smit adası 1610-cu ilin avqustunda ingilis qütb tədqiqatçısı Henri Hudzon tərəfindən kəşf edilmişdir.
Mariyə əl-Qibtiyyə
Mariyə əl-Qibtiyyə (مارية القبطية; ) — İslam peyğəmbəri Məhəmmədin həyat yoldaşlarından biri, möminlərin anası. 628-ci ildə Misir hökmdarı Mukaukis tərəfindən bacısı ilə birlikdə ona cariyə kimi təqdim edilən İslam peyğəmbəri Məhəmmədin həyat yoldaşı. İbn Hişam və İbn İshaq kimi bioqraflar Məhəmməd peyğəmbərin zövcələri siyahısında onun adı çəkilmir. Bir çox mənbələr onun yalnız cariyə olduğunu güman edir. Mariyə Məhəmməd peyğəmbərin körpə ikən ölən oğlu İbrahimi dünyaya gətirmiş qadındır. Mariyə Məhəmməd peyğəmbərin vəfatından beş il sonra vəfat etmişdir.
Bioqrafiyası
Mariyənin atasının adı Şamun adlı nüfuzlu qibti xristianlarından biri idi. Anası isə Roma əsilli olmuşdur. Hicrətin 6-cı ilində (627-628) Məhəmməd peyğəmbər Yaxın Şərqin hökmdarlarına məktublar göndərir, bu məktublarda onları yeni bir inancın yaranmasından xəbərdar edir və onları özünə qoşulmağa dəvət edir. Məktubu Xətib ibn Əbu Balta Misir hökmdarı Mukaukisə çatdırır. Mukaukis məktuba cavab olaraq iki qul qadın (Mariyə və Sirin), Məbur adlı bir qul kişi, minlərlə miskal qızıl, iyirmi atlaz paltar, Daldal adlı bir qatır və Yağfur adlı eşşək də daxil olmaqla hədiyyələr göndərir. Xətib ibn Əbu Balta Mədinəyə gedərkən qullarla söhbət edir. Hər iki qadın İslamı qəbul edərək müsəlman olaraq Mədinəyə daxil olur.
Mədinəyə gələn Xətib xəbəri və hədiyyələri Məhəmməd peyğəmbərə çatdırır. Onlar şərəflə qarşılanır. Mariyə Mədinəyə yaxın ərazidə “əl-Aliya” (indiki əl-Əvali) adlanan ərazidə məskunlaşır. Mariyənin bacısı Sirin ənsar şairi kimi tanınan Həssən ibn Sabitlə evlənmişdir. Sirin və Həsən xoşbəxt həyat sürmüş və atasının şairlik yolunu davam etdirən Əbdürrəhman ibn Həsən adlı bir oğulları olmuşdur.
Mariyə əl-Qibtiyyə 637-ci ildə ağır xəstəlikdən dünyasını dəyişir. Xəlifə Ömər ibn Xəttab və Mədinə sakinləri onun cənazə namazını qılmışdır. Mədinədə Bəqi qəbiristanlığında dəfn edilmişdir.
İbrahim
Hicrətin 8-ci ilində (630-ci ilin oktyabrı) Mariyə əl-Qibtiyyədən dünyaya gələn Məhəmmədin oğlunun adını İbrahim qoymuşlar. İbrahimin hansı yaşda vəfat etdiyi müzakirə mövzusu olsa da, ortaq fikir onun iki yaşından əvvəl vəfat etməsidir.
İnternetdə mövcud bomba hazırlama təlimatları
right|thumb|250x250px| Demək olar ki, istənilən konfiqurasiyada uc qapaqları olan polad və ya PVC boru bölmələri ən çox yayılmış konteyner növüdür. Həmçinin, qalın divarlı karton, parçalanmayan bir alternativdir İnternetdə bomba hazırlamaq təlimatının mövcudluğu qanunvericilər və siyasətçilər arasında onlayn mövcud olan "təhlükəli" hesab edilən müəyyən növ məlumatlara senzura tətbiq etməklə internet sərhədini cilovlamaq niyyətində olan şöhrətə səbəb olub. Ucuz, asanlıqla əldə olunan inqrediyentlərdən yaradılmış partlayıcı maddələrin "sadə" nümunələri verilmişdir.
Dilican şəhristanı
thumb|336x336px|Dilican şəhristanının [[Mərkəzi ostanı ndakı yerləşimi]] Dilican şəhristanı — İranın Mərkəzi ostanı nın şəhristanlarından biridir. Şəhristanın inzibati mərkəzi Dilican şəhəri dir.
İnternetdə mövcud bomba hazırlama təlimatları
Federal Təhqiqatlar Bürosu bildirir ki, 1989-cu ildə 1699, 1994-cü ildə isə 3163 bombalama cinayəti törədilib.
Dilican şəhristanı
2006-cı il əhalinin siyahıya alınmasına əsasən, şəhristanın əhalisi 43,388 nəfər və 12,578 ailədən ibarət idi.
İnternetdə mövcud bomba hazırlama təlimatları
Nümunələr
İnternetdə təlimatları dərc etməkdə ittiham olunan amerikalı anarxist Şerman Ostinin mühakimə olunmasını tənqid edənlər qeyd ediblər ki, Molotov kokteylləri ilə bağlı Vikipediya məqaləsi Ostinin vebsaytından daha ətraflı şəkildə əldə edilən partlayıcı maddələrin istehsalına dair təlimatları ehtiva edir.
1986-cı ildə internetin geniş istifadəsindən əvvəl polis özünü "Phoenix Force" adlandıran sinif yoldaşları ilə birlikdə və sadaladığı bombaların çoxunu hazırlamaq üçün sınaqdan keçirən bir qrup tərəfindən yazılmış "Partlayıcıların Tam Kitabı" adlı rəqəmsal dərslikdən kompüter çapının paylaşılmasını araşdırdı.
1995-ci ildə Oklahoma Siti bombalanmasından sonra, anonim usenet yazıları bombanın inşasını tənqid etdi və bombanın maksimum nəzərdə tutulan zərəri verməməsinin aradan qaldırılmasına dair təkliflər verdi. 23 mart 1996-cı ildə "Terrorçu Təlimatı"nın tam mətni, təklif olunan təkmilləşdirmələrlə birlikdə bombardmanda istifadə edilən bombanın yaradılmasına dair təlimatlar da daxil olmaqla onlayn nəşr olundu. Məhəmməd Osman Sadiq 2006-cı ildə həbs edildikdə, o, CD-ROM-da təlimatın nüsxəsinə malik olduğu üçün "terror aktı törədən və ya hazırlayan şəxs üçün faydalı ola biləcək məlumatı ehtiva edən sənəd və ya qeydlərə sahib olmaqda" ittiham edildi. 1999-cu ildə Devid Koplənd Londonda mismar bombası yerləşdirdi, 3 nəfərin ölməsinə və 139 nəfərin yaralanmasına səbəb oldu, bombanı "Terrorçu Təlimatı" və "Bombalar Necə Hazırlanır: İkinci Hissə" başlıqlı internetdən yüklədiyi kitablar əsasında hazırlamışdı.